12. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΚΑΙ ΠΡΟΝΟΙΑΣ Αριθ. Υ7/οικ. 3841 της 10 Ιουν./1 Ιουλ. 1996 (ΦΕΚ Β΄ 505) Καθορισμός όρων και προϋποθέσεων ειδικής εκπαίδευσης στην Ογκολογική Νοσηλευτική για νοσηλευτές-τριες τριτοβάθμιας εκπαίδευσης. Έχοντας υπόψη: Το Νόμ. 1397/82 «Εθνικό Σύστημα Υγείας» (Φεκ 143/Α/83). Τις διατάξεις του άρθρ. 5 του Νόμ. 1579/85 «Ρυθμίσεις για την εφαρμογή και ανάπτυξη του Εθνικού Συστήματος Υγείας και άλλες διατάξεις» (ΦΕΚ 217/Α/85). Το Νόμ. 1278/82 «Για σύσταση Κεντρικού Συμβουλίου Υγείας» (ΦΕΚ 105/Α/82). Την αριθ. 22 της 116ης Ολομ./20.7.95 Απόφαση του ΚΕ.Σ.Υ. Την αριθ. ΔΥ3α/οικ. 158/29.1.96 (Φεκ 59/Β/96) Κοινή απόφαση του Πρωθυπουργού και του Υπουργού Υγείας και Πρόνοιας «Ανάθεση αρμοδιοτήτων στους Υφυπουργούς Υγείας και Πρόνοιας». Από τις διατάξεις αυτής της απόφασης δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Καθορίζουμε τους όρους και τις προϋποθέσεις για την ειδική εκπαίδευση Νοσηλευτών/τριών στην Ογκολογική Νοσηλευτική, ως ακολούθως.: ΚΕΦΑΛΑΙΟ ΠΡΩΤΟ Δικαιούχοι Άρθρ.1.-Για την παρακολούθηση του ειδικού εκπαιδευτικού Προγράμματος Νοσηλευτών στην Ογκολογική Νοσηλευτική απαιτούνται α)Πτυχίο ή Δίπλωμα Νοσηλευτού-τριας τριτοβάθμιας εκπαίδευσης. β)Ενός έτους τουλάχιστον ευδόκιμος υπηρεσία νοσηλευτών σε Νοσηλευτικά ή Προνοιακά Ιδρύματα Δημοσίου ή Ιδιωτικού Δικαίου, εποπτευόμενα και επιχορηγούμενα από το Δημόσιο. γ)Ο ενδιαφερόμενος να υπηρετεί κατά το χρόνο της επιλογής στον κλινικό τομέα και να εκτελεί χρέη νοσηλευτού. Μονάδες παροχής εκπαίδευσης Νοσηλευτών στην Ογκολογική Νοσηλευτική Άρθρ.10.-Νοσηλευτές που έχουν εκπαιδευθεί σε κανονικό πρόγραμμα Ογκολογικής Νοσηλευτικής του Πανεπιστημίου Αθηνών διάρκειας 6 μηνών και με αντίστοιχο επίσημο πιστοποιητικό μπορούν να ζητήσουν αναγνώριση της ειδικής εκπαίδευσης από το Υπουργείο Υγείας και Πρόνοιας αφού γνωμοδοτήσει για το θέμα αυτό το Κεντρικό Συμβούλιο Υγείας. Με την παρ. 10 Υ7/οικ. 6537/22-30 Οκτ. 1996 (ΦΕΚ Β΄ 984) απ. Υπ. Υγείας και Πρόνοιας, συμπληρώθηκε η παρούσα απόφαση στο μέρος που αφορά την χορήγηση πιστοποιητικού ειδικής εκπαίδευσης και ορίστηκε όπως αυτά συνυπογράφονται και από τον Πρόεδρο του Δ.Σ. του Νοσοκομείου. Σελ. 640,708 Τεύχος 1237-Σελ. 56 Άρθρ.2.-Η ειδική εκπαίδευση Νοσηλευτών στην Ογκολογική Νοσηλευτική παρέχεται από τα ειδικά Ογκολογικά Ιδρύματα που διαθέτουν: 1)Παθολογικές και Χειρουργικές Νοσηλευτικές Μονάδες για την αντιμετώπιση ασθενών με  οξεία     και     χρόνια      ογκολογικά     προβλήματα (Μετά τη σελ. 640,704(α) Σελ. 640,705 Τεύχος 1237-Σελ. 53 Νοσηλευτές 34.Ζ.ν.10-12 (διάγνωση, θεραπεία, αποκατάσταση κ.λπ.). 2)Στελέχωση των Νοσηλευτικών Μονάδων με Νοσηλευτές τριτοβάθμιας εκπαίδευσης. 3)Νοσηλεύτρια/τη υπεύθυνο της εκπαίδευσης κατά προτίμηση ΠΕ με διετή τουλάχιστον προϋπηρεσία στον τομέα της Ογκολογίας και ελλείψει τούτων Νοσηλευτής-τρια ΤΕ με πενταετή τουλάχιστον προϋπηρεσία στον τομέα της ογκολογίας. 4)Γενική υποδομή του Νοσοκομείου (χώροι διδασκαλίας, εποπτικά μέσα κ.λπ.). 5)Γραμματειακή υποστήριξη. Αριθμός εκπαιδευμένων Άρθρ.3.-Ο αριθμός των εκπαιδευομένων νοσηλευτών καθορίζεται από το συγκεκριμένο Νοσοκομείο και εξαρτάται από τη στελέχωση των Νοσηλευτικών Μονάδων με ιατρικό και νοσηλευτικό προσωπικό. Διαδικασία επιλογής εκπαιδυομένων Άρθρ.4.-Α.Για την παρακολούθηση του προγράμματος απαιτούνται: α)Αίτηση του ενδιαφερομένου. β)Αντίγραφο τίτλου σπουδών. γ)Πιστοποιητικό ενός έτους τουλάχιστον προϋπηρεσίας νοσηλευτή. δ)Υπεύθυνη δήλωση του ενδιαφερομένου ότι μετά την ειδική εκπαίδευση θα υπηρετήσει στο νοσοκομείο που ανήκει οργανικά για 2 τουλάχιστον χρόνια. ε)Βεβαίωση του φορέα προέλευσης ότι οι υπηρεσιακές ανάγκες επιτρέπουν την απουσία του ενδιαφερόμενου για την ειδική αυτή εκπαίδευση. στ)Βεβαίωση του φορέα στον οποίο υπηρετεί, ότι ασκεί τα καθήκοντα του Νοσηλευτή κατά τον χρόνο υποβολής της αίτησης ευδοκίμως. Β.Αρμόδιο για την επιλογή είναι το Διοικητικό Συμβούλιο του Νοσοκομείου που ο ενδιαφερόμενος υπέβαλε την αίτηση και τα δικαιολογητικά της προηγούμενης παραγράφου, στο οποίο διαβιβάζεται ο σχηματισθείς φάκελος του ενδιαφερομένου, με γνώμη του Δ.Σ. του Νοσοκομείου που υπηρετεί ο νοσηλευτής. Υπηρεσιακή κατάσταση εκπαιδευομένων Άρθρ.5.-1.Οι εκπαιδευόμενοι νοσηλευτές καθ’ όλο το διάστημα της εκπαίδευσής τους τελούν σε διατεταγμένη υπηρεσία. Δικαιούνται των τακτικών τους αποδοχών και της ετήσιας κανονικής άδεια, η οποία δεν θα πρέπει να συμπίπτει με χρονικά διαστήματα της εκπαίδευσης. Δεν δικαιούνται έξοδα μετάθεσης, μετακίνησης, απόσπασης κ.λπ., δαπάνες για ημιαργίες κ.λπ. Μετά το τέλος της εκπαίδευσης επανέρχονται στο νοσοκομείο που υπηρετούν. 2.Οι εκπαιδευόμενοι που διακόπτουν το πρόγραμμα οικειοθελώς και αναιτιολόγητα δεν μπορούν να επαναλάβουν τούτο αν δεν παρέλθουν τουλάχιστον 5 χρόνια. Σελ. 640,706 Τεύχος 1237-Σελ.54 3.Ο εκπαιδευόμενος Νοσηλευτής που διακόπτει το πρόγραμμα για λόγους υπηρεσιακών αναγκών ή ανωτέρας βίας, δύναται να συνεχίσει το πρόγραμμα, τον αμέσως επόμενο χρόνο μετά από γνώμη του ΚΕ.Σ.Υ.. Άρθρ.6.-1.Το Διοικητικό Συμβούλιο του Νοσοκομείου που παρέχει την εκπαίδευση είναι αρμόδιο για τον καθορισμό του αριθμού των εκπαιδευομένων, ανάλογα με τις δυνατότητες που διαθέτει. Σε κάθε περίπτωση, για τη θεωρητική διδασκαλία, ο αριθμός των εκπαιδευομένων δεν μπορεί να είναι μικρότερος από 10 και μεγαλύτερος από 30. 2.Οι αιτήσεις των υποψηφίων, θα διαβιβάζονται στη Νοσηλευτική Υπηρεσία του Ιδρύματος, που παρέχει την εκπαίδευση αυτή, μέχρι τα τέλη Ιουνίου κάθε έτους. Η Νοσηλευτική Υπηρεσία υποβάλλει τις αιτήσεις, με εισήγησή της στο Δ. Σ., για την τελική επιλογή. 3.Η έναρξη του ειδικού εκπαιδευτικού προγράμματος θα πραγματοποιείται το μήνα Οκτώβριο εκάστου έτους. 4.Η θεωρητική διδασκαλία θα γίνεται από γιατρούς, Νοσηλευτές και άλλους ειδικούς. 34.Ζ.ν.12 Νοσηλευτές ΚΕΦΑΛΑΙΟ ΔΕΥΤΕΡΟ Διάρκεια της εκπαίδευσης Άρθρ.7.-1.Η διάρκεια της εκπαίδευσης των Νοσηλευτών στην Ογκολογική Νοσηλευτική είναι έξι (6) μήνες (24) εβδομάδες με σύνολο εκπαιδευτικών ωρών 38 εβδομαδιαίως. 2.Από τις ημέρες εκπαίδευσης κάθε εβδομάδα η μία (1) διατίθεται για θεωρητική διδασκαλία (STUDY DAY) και οι 4 για πρακτική άσκηση με ενεργό συμμετοχή των εκπαιδευομένων στις νοσηλευτικές διδασκαλίες σε κυκλικό ωράριο. 3.Ο συνολικός αριθμός των ωρών του προγράμματος είναι 900 ώρες οι οποίες κατανέμονται σε 200 ώρες θεωρητικής διδασκαλίας και οι 700 σε πρακτική άσκηση. Εκπαιδευτικό Πρόγραμμα ειδικής εκπαίδευσης στην Ογκολογική Νοσηλευτική ΓΕΝΙΚΟΣ ΣΚΟΠΟΣ ΤΟΥ ΠΡΟΓΡΑΜΜΑΤΟΣ Άρθρ.8.-Ο σκοπός του προγράμματος είναι: Να προετοιμάσει κατάλληλα τους εκπαιδευόμενους νοσηλευτές ώστε να διαθέτουν τις απαραίτητες γνώσεις, δεξιότητες και πεποιθήσεις ώστε να αναλαμβάνουν με υπευθυνότητα τη νοσηλευτική φροντίδα ασθενών με καρκίνο, στις υπηρεσίες πρωτοβάθμιας, δευτεροβάθμιας και τριτοβάθμιας περίθαλψης. Η φροντίδα αυτή θα παρέχεται με την οργάνωση, παροχή και εκτίμηση των αποτελεσμάτων, εξατομικευμένου και ολοκληρωμένου νοσηλευτικού προγράμματος. Θα παρέχεται με σεβασμό στην προσωπικότητα και τα δικαιώματα κάθε ατόμου τόσο στη φάση της διάγνωσης, όσο και κατά τη διάρκεια της θεραπείας και αποκατάστασης. Επίσης στο τελικό στάδιο της νόσου με στόχο την ανακούφιση και την εξασφάλιση της καλύτερης δυνατής ποιότητας ζωής για κάθε άρρωστο και το οικογενειακό του περιβάλλον. Οι εκπαιδευόμενοι νοσηλευτές μετά το πέρας της εκπαίδευσής τους θα πρέπει να είναι ικανοί ώστε: α)Να αναγνωρίζουν προειδοποιητικά σημεία και συμπτώματα του καρκίνου ομάδων υψηλού κινδύνου και πληθυσμών στόχων. β)Να παρέχουν πληροφορίες και συστάσεις στο κοινό, με στόχο την προσπάθεια μείωσης πιθανότητας προσβολής από καρκίνο. γ)Να ενθαρρύνουν και να καθοδηγούν άτομα, να υιοθετούν υγιή τρόπο διαβίωσης και να υποστηρίζουν εκείνα, που προσπαθούν να αλλάξουν τρόπο διαβίωσης. δ)Να ενθαρρύνουν οικογένειες υψηλού κινδύνου να υποβάλλονται σε διαγνωστικές εξετάσεις. ε)Να υποστηρίζουν άτομα με καρκίνο σε όλη τη φάση της διάγνωσης. στ)Να αναγνωρίζουν και να ανιχνεύουν τις βιοψυχοκοινωνικές και οικονομικές επιπτώσεις της νόσου και της θεραπείας (χειρουργείο, χημιοθεραπεία-ακτινοθερεπεία κ.λπ.), στο άτομο και στην οικογένειά του. ζ)Να συμμετέχουν υπεύθυνα στην παρεχομένη θεραπευτική αγωγή ως ισοτιμα και ενεργά μέλη της πολυδύναμης θεραπευτικής ομάδος. η)Να συνεργάζονται αρμονικά με τον άρρωστο, την οικογένειά του και τους συναδέλφους στην κατάστρωση και εφαρμογή ρεαλιστικού εξατομικευμένου προγράμματος φροντίδας και αποκατάστασης για κάθε ασθενή. θ)Να βοηθούν τον άρρωστο να μάθει να ζει με τους περιορισμούς που υπέβαλε η νόσος και η θεραπευτική αγωγή στη ζωή του και να προσαρμόζεται στις μεταβαλλόμενες συνθήκες. ι)Να παρέχουν πληροφορίες σχετικά με τη νόσο και τη θεραπευτική αγωγή, μέσα στα όρια του εξατομικευμένου προγράμματος του ασθενούς. κ)Να προωθούν και να καλλιεργούν την αυτοφροντίδα, την ανεξαρτησία και την αυτονομία του αρρώστου, ώστε να διατηρεί τη μέγιστη δυνατή σωματική και ψυχική ευεξία και λειτουργικότητα. λ)Να αντιμετωπίζουν ικανοποιητικά τα ποικίλα συμπτώματα των ασθενών που βρίσκονται στο τελικό στάδιο και τους βοηθούν να εξασφαλίσουν ειρηνικό και αξιοπρεπή θάνατο. μ)Να αντιμετωπίζουν ικανοποιητικά την ψυχική ένταση που προκαλεί η συνεχής επαφή με ασθενείς με χρόνιο νόσημα. ν)Να αναπτύξουν κριτικό πνεύμα στην επίλυση των ηθικών διλημμάτων που εμφανίζονται στην καθημερινή κλινική πράξη. ξ)Να καλλιεργούν τη νοσηλευτική έρευνα και τη συνεχή επιμόρφωση στον τομεά της εργασίας τους. ΕΞΕΙΔΙΚΕΥΣΗ ΣΤΗΝ ΟΓΚΟΛΟΓΙΚΗ     ΝΟΣΗΛΕΥΤΙΚΗ ΠΡΟΚΑΤΑΡΚΤΙΚΟ ΕΚΠΑΙΔΕΥΤΙΚΟ     ΠΡΟΓΡΑΜΜΜΑ  (Ακολουθεί αναλυτικό πρόγραμμα ανά εκπαιδευτική ενότητα). Άρθρ.9.-Οι εκπαιδευόμενοι κατά τη διάρκεια του προγράμματος υποχρεούνται να εκπονήσουν εργασία, σύμφωνα με τη μέθοδο της Νοσηλευτικής Διεργασίας, η οποία θα εγκρίνεται από τον υπεύθυνο εκπαίδευσης, ο οποίος έχει την ευθύνη της επίβλεψης και αξιολόγησής της. Η παρακολούθηση του προγράμματος είναι υποχρεωτική. Η εκπαίδευση χαρακτηρίζεται ελλειπής: Εάν ο εκπαιδευόμενος έχει περισσότερες απουσίες από το 1/10 του συνόλου των ωρών θεωρητικής διδασκαλίας που προβλέπονται από το ειδικό πρόγραμμα. Εάν ο εκπαιδευόμενος έχει απουσίες περισσότερες από το 1/10 των υποχρεωτικών ωρών κλινικής άσκησης. Η εκπαίδευση χαρακτηρίζεται ελλειπής και επαναλαμβάνεται υποχρεωτικά, αν ο εκπαιδευόμενος έχει περισσότερες απουσίες από το 1/5 του συνόλου των ωρών θεωρητικής διδασκαλίας και πρακτικής άσκησης. Όταν η φοίτηση χαρακτηριστεί ελλειπής, σύμφωνα με τα προηγούμενα η Επιτροπή Αξιολόγησης κρίνει αν ο εκπαιδευόμενος θα πρέπει να συμπληρώσει ή να επαναλάβει το πρόγραμμα. (Μετά τη σελ. 640,706) Σελ. 640,707 Τεύχος 1237-Σελ. 55 Νοσηλευτές 34.Ζ.ν.12 Η τελική αξιολόγηση του εκπαιδευόμενου γίνεται από τριμελή Επιτροπή που αποτελεί από το Δ/ντή του Ογκολογικού Τμήματος, τη Δ/ντρια-τή της Νοσηλευτικής Υπηρεσίας και τον (την) υπεύθυνο εκπαίδευσης. Η αξιολόγηση περιλαμβάνει: Εξετάσεις στη θεωρία που διδάχτηκε και της Εργασίας που εκπόνησε κατά τη διάρκεια της εκπαίδευσής του. Της κλινικής επίδοσης και απόδοσης. Η επίδοση των εκπαιδευομένων βαθμολογείται: Κλινική άσκηση και εργασία: 1-10 Γραπτή εξέταση: 1-10 Οι βαθμοί αξιολογούνται ως εξής: Άριστα 8,5 έως 10 Πολύ καλά 7 έως 8,4 Καλά 5,5 έως 6,9 Σχεδόν καλά 5 έως 5,4 Οι βαθμοί κάτω του 5 είναι απορριπτικοί, επιτυχών θεωρείται οι εκπαιδευόμενος όταν στις περιπτώσεις 1, 2 και 3 της αξιολόγησης βαθμολογείται άνω του 5. Σε περίπτωση αποτυχίας οι εξετάσεις επαναλαμβάνονται μετά ένα (1) μήνα. Μετά την επιτυχή περάτωση του προγράμματος, χορηγείται πιστοποιητικό Ειδικής Εκπαίδευσης, το οποίο υπογράφεται από το Δ/ντή του Ογκολογικού Τμήματος και τον (την) Δ/ν ή τρια της Νοσηλευτικής Υπηρεσίας. ΚΕΦΑΛΑΙΟ ΤΡΙΤΟ Μεταβατική Διάταξη

[Source: greek_legal_code_raptarchis | Tokens: 10419]